**ANALIZA IMPACTULUI DE REGLEMENTARE**

la proiectul Hotărârii Consiliului de Administrație al ANRCETI pentru aprobarea *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei*

# INTRODUCERE

Prezenta Analiză a impactului de reglementare, denumită în continuare *AIR*, la proiectulHotărârii Consiliului de Administrație al ANRCETI pentru aprobarea*Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei* este elaborată de către Agenţia Naţională pentru Reglementare în Comunicaţii Electronice şi Tehnologia Informaţiei, denumită în continuare ANRCETI, în conformitate cu prevederile art.13 din Legea cu privire la principiile de bază de reglementare a activităţii de întreprinzător nr.235-XVI din 20 iulie 2006 (Monitorul Oficial al Republicii Moldova, 2006, nr.126-130, art.627) și Metodologia de analiză a impactului de reglementare şi de monitorizare a eficienţei actului de reglementare, aprobată prin Hotărârea Guvernului Republicii Moldova nr.1230 din 24.10.2006 (Monitorul Oficial al Republicii Moldova, 2006, nr.170-173, art. 1321).

AIR prezintă argumentarea necesității elaborării *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei* prin prisma impactului asupra activității de întreprinzător a participanților la piața internă a rețelelor și serviciilor de comunicații electronice și poștale, precum și asupra altor persoane ce cad sub incidența dispozițiilor legale din domeniile de competență ale ANRCETI.

# SCOP ŞI OBIECTIVE

Scopul iniţiativei de elaborare a *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei* constă în conformarea la legislația în vigoare și detalierea procedurii efectuării controlului de către ANRCETI asupra activităţilor din domeniile de competență ale ANRCETI cu respectarea următoarelor principii fundamentale ale controlului, și anume:

* 1. prevenirea încălcării legislaţiei prin aspectul consultativ al controlului;
	2. obiectivitate şi imparţialitate;
	3. efectuarea controlului în baza evaluării riscurilor;
	4. prezumţia respectării legislaţiei de către persoana supusă controlului;
	5. transparenţa actelor individuale şi de reglementare emise de ANRCETI;
	6. legalitatea şi respectarea competenţei stipulate expres de lege;
	7. proporţionalitate a controlului şi oportunitate la iniţierea lui – recurgerea la control doar în cazul cînd acesta este absolut necesar pentru realizarea funcţiilor ANRCETI şi doar în cazul cînd au fost epuizate alte modalităţi de verificare a respectării legislaţiei de către persoanele supuse controlului;
	8. proporţionalitate şi oportunitate în ce priveşte durata controlului – exercitarea controlului în cel mai scurt termen posibil, în funcţie de temeiul invocat de ANRCETI;
	9. evidenţa tuturor acţiunilor şi actelor de control;
	10. dreptul de a contesta orice fapt sau orice act al controlorului şi de a repara prejudiciul cauzat;
	11. neadmiterea afectării şi/sau suspendării activităţii de întreprinzător a persoanei supuse controlului.

Obiectivele specifice propusei reglementări sunt următoarele:

* eficientizarea activității de control și supraveghere desfășurate de către ANRCETI;
* coerenţa abordărilor în materie de reglementare și supraveghere în domeniile de competență ale ANRCETI;
* asigurarea calității și continuității serviciilor de comunicații electronice și poștale;
* prevenirea acțiunilor ce au ca obiect sau pot avea ca efect distorsionarea sau restrîngerea concurenței pe pieţele interne de reţele şi servicii de comunicații electronice și poștale;
* prevenirea și contracararea acțiunilor de împiedicare a obținerii și exercitării dreptului de acces pe proprietăți și de utilizare partajată a infrastructurii fizice și a infrastructurii asociate rețelelor publice de comunicații electronice;
* încurajarea investițiilor eficiente în infrastructura rețelelor de comunicații electronice;
* prevenirea utilizării ineficiente a resurselor de numerotare și de spectru radio preconizate pentru scopuri civile;
* prevenirea și contracararea acțiunilor/inacțiunilor ilicite din domeniile de competență ale ANRCETI în vederea dezvoltării sustenabile a pieţei interne a rețelelor și serviciilor de comunicaţii electronice și serviciilor poștale;
* prevenirea și contracararea încălcării drepturilor utilizatorilor de servicii de comunicații electronice și poștale;
* creșterea beneficiului public prin maximizarea randamentului activităţii ANRCETI la desfășurarea controalelor.

# DEFINIREA PROBLEMEI

**Circumstanţe şi justificarea intervenţiei**

Proiectul *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei, în redacția nouă,* se propune a fi elaborat în baza prevederilor art. 22 din Legea privind actele normative ale Guvernului şi ale altor autorităţi ale administraţiei publice centrale şi locale nr. 317 din 18.07.2003 (Monitorul Oficial al Republicii Moldova, 2003, nr.208 – 210, art. 783)vizând reexaminarea actelor normative pentru evaluarea compatibilităţii cu actele legislative şi alte acte normative întru a căror executare s-au emis, precum şi cu reglementările legislaţiei comunitare.

Până la moment, ANRCETI efectuează controale a activității furnizorilor din domeniul comunicațiilor electronice în conformitate cu procedura stabilită în *Regulamentul cu privire la procedura de control în domeniul comunicațiilor electronice*, aprobat prin Hotărîrea Consiliului de Administrație al ANRCETI nr.09 din 18 august 2008 (Monitorul Oficial al Republicii Moldova, 2008, nr.171-173, art.492), în continuare denumit *Regulamentul nr.09/2008*, care a fost elaborat în temeiul prevederilor art.10 alin.(3) al Legii comunicațiilor electronice nr. 241-XVI din 15 noiembrie 2007 (Monitorul Oficial al Republicii Moldova, 2008, nr.51-54, art.55), în continuare denumită *Legea nr.241/2007*.

 După aprobarea *Regulamentului nr.09/2008* au fost emise un șir de acte legislative prin care s-au acordat ANRCETI noi atribuții de reglementare, control și supraveghere care vizează și alte domenii precum și a fost stabilită la nivel de lege procedura generală de efectuare a controlului asupra activității de întreprinzător.

Unul din actele primare de bază care condiționează necesitatea modificării procedurii de control stabilite de ANRCETI este Legea privind controlul de stat asupra activității de întreprinzător nr.131 din 8 iunie 2012 (Monitorul Oficial al Republicii Moldova, 2012, nr.181-184, art.595), în continuare denumită *Legea nr. 131/2012*. Prin această lege s-a urmărit scopul de a consolida cadrul juridic şi instituţional în domeniul efectuării controlului de stat asupra activităţii de întreprinzător. Dispoziţiile *Legii nr. 131/2012* urmează a fi aplicate și de către ANRCETI în conformitate cu art.1 alin.(3) al acestei legi. Dat fiind faptul că *Legea nr. 131/2012* include doar prevederi generale în partea ce ține de procedura de organizare și efectuare a controalelor, prin elaborarea *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei* se propune o procedură detaliată și transparentă care urmează a fi respectată atît de ANRCETI cît și de către persoanele fizice și juridice activitatea de întreprinzător ale cărora este reglementată de către ANRCETI.

Un alt act primar care stă la baza elaborării noului regulament este Legea privind accesul pe proprietăți și utilizarea partajată a infrastructurii asociate rețelelor publice de comunicații electronice nr. 28 din 10 martie 2016 (Monitorul Oficial al Republicii Moldova, 2016, nr.100-105, art.194), în continuare denumită *Legea nr.28/2016*, prin care ANRCETI a fost abilitată să asigure respectarea acestei legi de către titularii dreptului de proprietate în vederea obținerii și exercitării de către furnizorii de rețele și servicii de comunicații electronice a dreptului de acces pe proprietăți și de utilizare partajată a infrastructurii fizice.

De asemenea, prin Legea comunicațiilor poștale nr. 36 din 17 martie 2016 (Monitorul Oficial al Republicii Moldova, 2016, nr.114-122, art.225), în continuare denumită *Legea nr.36/2016*, ANRCETI i s-a acordat atât atribuții de reglementare cât și de control și supraveghere a activităților din domeniul comunicațiilor poștale.

Procedura de efectuare a controalelor stabilită în *Regulamentul nr.09/2008* nu cuprinde toate domeniile de competență ale ANRCETI, este deja depășită și insuficientă pentru realizarea conformă a atribuțiilor de control și supraveghere ale ANRCETI.

Este de menționat faptul, că în esența Regulamentul propus constituie adoptarea *Regulamentului nr.09/2008,* în redacție nouă, reieșind din necesitatea executării obligațiilor și atribuțiilor ce revin ANRCETI, în materie de reglementare a sectorului comunicațiilor poștale și realizarea accesului pe proprietăți și utilizarea partajată a infrastructurii asociate rețelelor publice de comunicații electronice.

**Definirea problemei**

În tabelul de mai jos este expusă o analiză comparativă generală a conținutului *Regulamentului nr.09/2008* în vigoare cu unele prevederi ce se propun a fi incluse noul *Regulament privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei.*

|  |  |  |
| --- | --- | --- |
| **Nr. d/o** | ***Regulamentul nr.09/2008*** | ***Regulamentul propus în redacție nouă***  |
|  | *Regulamentul nr.09/2008* stabilește procedura de efectuare a controalelor doar în domeniul comunicațiilor electronice. | Prin *Regulamentul propus în redacție nouă* se propune stabilirea procedurii de efectuare a controalelor și alte acțiuni ce țin de aceasta în toate domeniile de competență ale ANRCETI, atât în domeniul comunicațiilor electronice, domeniul comunicațiilor poștale, cât și în domeniile de activitate care îi sânt încredinţate prin *Legea nr.28/2016*. |
|  | Conform *Regulamentului nr.09/2008,* controlul are ca obiectiv asigurarea implementării strategiei de dezvoltare a domeniului comunicațiilor electronice și supravegherii respectării legislației în vigoare de furnizorii de rețele și servicii de comunicații electronice. Avînd în vedere că o atare strategie nu există, prevederea respectivă este inaplicabilă. | *Regulamentul propus în redacție nouă* va avea drept scop asigurarea, în limitele competențelor Agenției, acordate prin lege, a concurenţei loiale pe piețele interne de servicii de comunicații electronice și poștale, utilizării armonizate şi eficiente a resurselor de numerotare telefonică şi a resurselor spectru radio asignate de Agenție şi protecţia drepturilor şi intereselor legitime ale utilizatorilor de servicii de comunicații electronice și de servicii poștale, prin identificarea, eliminarea şi contracararea încălcării condiţiilor licenţei eliberate de Agenție, ale autorizării generale din şi/sau prevederilor legilor şi/sau ale altor acte normative din domeniile de competență ale Agenției. |
|  | Potrivit *Regulamentului nr.09/2008,* controlul vizează doar persoanele fizice și juridice care cad sub incidența prevederilor actelor legislative și normative din domeniul comunicațiilor electronice. | Prevederile *Regulamentul propus în redacție nouă* se va aplica tuturor participanților la piața internă a serviciilor de comunicații electronice și serviciilor poștale, precum și tuturor altor persoane fizice și juridice pasibile controlului de către Agenție prin prisma *Legii nr.28/2016*. |
|  | *Regulamentul nr.09/2008* nu stabilește principii fundamentale ale controlului efectuat de Agenţie. De aceea este necesar ca actul normativ prevăzut în art.10 alin.(3) din *Legea nr.241/2007* să fie completat cu principiile fundamentale ale controlului efectuat de Agenție, stabilite conform art.3 al *Legii nr.131/2012.* Aceasta va veni doar în favoarea furnizorilor de rețele și/sau servicii de comunicații electronice și furnizorilor de servicii poștale. | Prin *Regulamentul propus în redacție nouă* Agenția își asuma obligația de a respecta, la efectuarea controalelor, următoarele principii fundamentale stabilite conform *Legii nr.131/2012*:* prevenirea (prin aspectul consultativ), încetarea şi/sau neadmiterea încălcării condiţiilor licenţei eliberate de Agenție, ale autorizării generale şi/sau prevederilor legilor şi/sau ale altor acte normative din domeniul comunicaţiilor electronice și poștale;
* obiectivitatea şi imparţialitatea;
* efectuarea controlului în baza evaluării riscurilor;
* prezumţia respectării legislaţiei de către furnizorul de reţele şi/sau servicii de comunicaţii electronice sau poștale supus controlului;
* transparenţa actelor individuale şi de reglementare emise de Agenţie;
* legalitatea şi respectarea competenţei Agenţiei stipulate expres de lege;
* proporţionalitate a controlului şi oportunitate la iniţierea lui – recurgerea la control doar în cazul când acesta este absolut necesar pentru realizarea funcţiilor Agenţiei şi doar în cazul când au fost epuizate alte modalităţi de verificare a respectării condiţiilor licenţelor eliberate de Agenție, ale autorizării generale şi/sau prevederilor legilor şi/sau ale altor acte normative din domeniul comunicaţiilor electronice și poștale;
* proporţionalitate şi oportunitate în ce priveşte termenul/durata controlului – exercitarea controlului în cel mai scurt termen posibil, în funcţie de temeiul invocat de Agenţie;
* evidenţa tuturor actelor de control și/sau a proceselor verbale întocmite în cadrul controlului;
* dreptul de a reclama orice faptă sau acţiune neregulamentară a controlorului şi de a repara prejudiciul cauzat;
* neadmiterea interesului patrimonial al controlorului prin excluderea defalcării directe în bugetul Agenţiei a resurselor financiare provenite din sancţiunile pecuniare;
* neadmiterea afectării şi/sau suspendării activităţii persoanei fizice sau juridice supuse controlului de către Agenţie, decât doar în condiţiile stabilite de lege.
 |
|  | *Regulamentul nr.09/2008* nu prevede obligația Agenției să efectueze controale doar în privinţa aspectelor ce ţin de competenţa sa exclusivă stabilită expres de legislaţia în vigoare şi care nu sânt supuse controlului de alte organe de control. De aceea este necesar ca actul normativ prevăzut în art.10 alin.(3) din *Legea nr.241/2007* să fie completat cu obligația respectivă, stabilită în conformitate art.4 alin.(3) al *Legii nr.131/2012.* | Prin *Regulamentul propus în redacție nouă* Agenția își asumă expres obligația să efectueze controale doar în privinţa aspectelor ce ţin de competenţa sa exclusivă stabilită expres de legislaţia în vigoare şi care nu sânt supuse controlului de alte organe de control. |
|  | *Regulamentul nr.09/2008*, la pct.10 din acest regulament,conține doar o prevedere vagă și ambiguă referitor la condițiile efectuării controalelor planificate, iar termenul de doar 3 zile, stabilit în pct.15 al regulamentului, pentru înștiințarea prealabilă a furnizorului despre controlul planificat, contravine cerințelor stabilite în art.18 al *Legii nr.131/2012*. Completarea actului normativ prevăzut în art.10 alin.(3) din *Legea nr.241/2007* cu prevederi detaliate și clare privitor la condițiile efectuării *controlului planificat* de către Agenție va veni doar în favoarea furnizorilor de rețele și/sau servicii de comunicații electronice și furnizorilor de servicii poștale. | Prin *Regulamentul propus în redacție nouă* Agenția își propune un set de prevederi detaliate și clare privitor la condițiile efectuării *controlului planificat*, printre care, menționăm următoarele:* Unul şi acelaşi furnizor de reţele şi/sau servicii de comunicaţii electronice sau de servicii poștale va fi supus unui nou control planificat de către Agenţie doar după scurgerea a cel puţin un an de la data încheierii controlului planificat precedent.
* Controalele planificate la furnizorii de reţele şi/sau servicii de comunicaţii electronice și la furnizorii de servicii poștale vor fi efectuate de către Agenţie în strictă conformitate cu Graficele controalelor planificate aprobate de Agenție și publicate pe pagina web oficială a acesteia.
* Graficul controalelor planificate la furnizorii de rețele și servicii de comunicații electronice se va elabora în baza clasamentului gradului de risc global asociat cu subiectul potenţial al controlului, estimat conform Metodologiei de planificare a controlului de stat asupra activităţii de întreprinzător în domeniul comunicaţiilor electronice în baza analizei criteriilor de risc, aprobate prin Hotărîrea Consiliului de Administrație al ANRCETI nr.51 din 04 decembrie 2014 (Monitorul Oficial al Republicii Moldova, 2014, nr.11-21, art.63).
* Trimestrial, până la data de 10 a ultimii luni din trimestrul de gestiune, Agenţia va expedia Cancelariei de Stat a Republicii Moldova, prin intermediul poştei electronice, proiectul Graficului controalelor planificate pentru trimestrul următor, întocmit conform modelului stabilit în Anexa 1 la prezentul Regulament, spre înregistrare și introducere a datelor respective în Registrul de stat al controalelor.
* Furnizorul de reţele şi/sau servicii de comunicaţii electronice sau furnizorul de servicii poștale care urmează a fi supus controlului planificat va fi notificat de către Agenție cu minim 5 zile lucrătoare până la data începerii controlului, printr-o scrisoare de înştiinţare, însoțită de un exemplar al Dispoziţiei de control, în cel puţin unul din următoarele moduri:

- prin înmânare personal administratorului sau persoanei legal împuternicite de administrator să reprezinte furnizorul de reţele şi/sau servicii de comunicaţii electronice sau poștale supus controlului, sub luare de semnătură;- prin depunerea la subdiviziunea responsabilă de ţinerea lucrărilor de secretariat din cadrul furnizorului de reţele şi/sau servicii de comunicaţii electronice sau poștale supus controlului, cu aplicarea, de către subdiviziunea respectivă, a ştampilei/numărului şi datei de intrare;- prin expedierea, la adresa juridică sau de corespondenţă a furnizorului de reţele şi/sau servicii de comunicaţii electronice sau poștale supus controlului, indicată în notificarea aferentă regimului de autorizare generală, prin serviciul de trimitere poştală recomandată, cu confirmare de primire;- prin fax sau telefonogramă, la numărul de telefon/fax indicat de furnizor în notificarea aferentă regimului de autorizare generală.* Echipa de control va începe controlul planificat doar după expirarea termenului minim de 5 zile lucrătoare de notificare prealabilă a furnizorului.
 |
|  | *Regulamentul nr.09/2008* nu prevede expres condițiile efectuării controlului inopinat, iar în mare parte, în special pct.11 din regulament, conține prevederi echivoce ce creează dificultăți în interpretare și aplicare. Completarea actului normativ prevăzut în art.10 alin.(3) din *Legea nr.241/2007* cu prevederi detaliate și clare privitor la condițiile efectuării *controlului inopinat* de către Agenție va veni doar în favoarea furnizorilor de rețele și/sau servicii de comunicații electronice, furnizorilor de servicii poștale și persoanelor pasibile controlului de către Agenție în temeiul Legii nr.28/2016. | Prin *Regulamentul propus în redacție nouă* Agenția își propune un set de prevederi detaliate și clare privitor la condițiile efectuării *controlului inopinat*, printre care, menționăm următoarele:* Efectuarea controlului inopinat asupra unei persoane fizice sau juridice pasibile controlului de către Agenție va fi dispusă doar în cazul cînd va surveni cel puţin una din următoarele circumstanţe:

- solicitarea expresă din partea organelor de drept și/sau ale altor instituții publice;- existenţa motivelor speciale şi justificate, inclusiv în cazul examinării petițiilor sau sesizărilor, când sânt necesare informaţii, date, documente şi/sau alte materiale probatorii ce pot fi obţinute de către Agenţie doar în cadrul efectuării unui control, după ce orice alte modalităţi directe sau indirecte de obţinere a acestora au fost epuizate; - necesitatea verificării respectării deciziei/prescripţiei Agenţiei prin care s-a prescris încetarea şi/sau remedierea consecinţelor încălcării condiţiilor licenţei eliberate de Agenție, ale autorizării generale şi/sau prevederilor legilor şi/sau ale altor acte normative din domeniile de competență ale Agenției;- necesitatea aprecierii calităţii şi determinării corectitudinii controlului (planificat sau inopinat) efectuat anterior de către Agenţie prin verificarea şi contrapunerea rezultatelor controlului efectuat anterior cu rezultatele reale constatate în urma controlului repetat, în situaţia în care există motive rezonabile pentru a presupune că rezultatele controlului anterior sunt neconcludente, incomplete sau nesatisfăcătoare;- existenţa probelor din care rezultă o bănuială rezonabilă că de către persoana fizică sau juridică pasibilă controlului de către Agenție au fost încălcate condiţiile licenţei eliberate de Agenție, ale autorizării generale şi/sau prevederilor legilor şi/sau ale altor acte normative din domeniile de competență ale Agenției;- necesitatea obţinerii informaţiei şi documentelor de la furnizorul de reţele şi/sau servicii de comunicaţii electronice sau de la furnizorul de servicii poștale care are şi/sau a avut relaţii economice cu un al furnizor de reţele şi/sau servicii de comunicaţii electronice sau furnizor de servicii poștale, în situaţia în care ultimul refuză să prezinte informaţia şi documentele respective solicitate de Agenţie în cadrul controlului efectuat la acesta, cînd oricare altă modalitate de obţinere a informaţiei şi documentelor în cauză a fost epuizată sau nu există, iar aceste informaţii şi documente sînt decisive şi indispensabile pentru atingerea scopului controlului iniţiat anterior (la cel din urmă furnizor);- solicitarea directă din partea persoanei pasibile controlului de către Agenție de a fi supusă controlului dacă, pînă la recepţionarea de către Agenţie a solicitării, nu s-a emis Dispoziţia de control de a supune această persoană unui control inopinat sau dacă, la momentul depunerii solicitării, persoana respectivă nu este inclusă în Graficul controalelor planificate pentru trimestrul în curs. În acest caz, controlul va fi iniţiat de Agenţie în termen de pînă la 15 zile calendaristice din data înregistrării la Agenție a solicitării şi va avea exclusiv caracter consultativ, cu excepţia cazurilor cînd în cadrul controlului se vor constata contravenţii şi/sau se vor depista indici ai infracţiunii. |
|  | *Regulamentul nr.09/2008* conține o procedură de control vagă și incompletă, care sunt, în mare parte, dificil de interpretat și de aplicat. De aceea, completarea actului normativ în cauză cu o procedură de control detaliată, clară și transparentă, conform cerințelor legislației primare în vigoare aplicabile, care să cuprindă acțiunile succesive de bază pe care urmează a fi întreprinse de către echipa de control a Agenției, de la începutul controlului și pînă la finisarea acestuia, ar constitui un real beneficiu pentru furnizorii de rețele și/sau servicii de comunicații electronice și poștale. | Prin *Regulamentul propus în redacție nouă,* Agenția își propune ca acest act normativsă conțină o procedură de control detaliată, clară și transparentă, cuprinzând acțiunile succesive de bază pe care urmează a fi întreprinse de către echipa de control a Agenției, de la începutul controlului și pînă la finisarea acestuia. Procedura de control va conține cerințe față de conținutul Dispoziției de control și al formulatului tipizat al acesteia, al conținutului și formularului tipizat al Actului de control. Prin acest regulament Agenția își propune de a stabili, în condițiile legii, soluții clare și transparente pentru depășirea anumite situații ce pot surveni în cadrul controlului, care vor utile atît pentru echipa de control cît și pentru persoanele controlate.  |
|  | *Regulamentul nr.09/2008* nu cuprinde și alte acțiuni ce pot fi întreprinse, în condițiile legii, de către Agenție, legate de activitatea de control, cum ar fi sancțiunile administrative și contravenționale pe care Agenția poate să le aplice sau să le inițieze, acțiuni de monitorizare (supravegherea), cerințe față de registrul controalelor ținut de Agenție. De aceea, completarea actului normativ cu asemenea prevederi ar ridica semnificative gradul de transparență al activității Agenției la capitolul control și monitorizare în domeniile sale de competență încredințate prin lege și va spori încrederea și prestigiul Agenției în fața persoanelor activitatea cărora este reglementată și supravegheată de Agenție.  | Prin *Regulamentul propus în redacție nouă,* Agenția își propune de a-și cerințe clare neunivoce privitor la asemenea aspecte cum ar fi sancțiunile care pot fi aplicate sau inițiate de Agenție, activitatea de monitorizare (supraveghere), Registrul controalelor, prin includerea a unor capitole distincte în regulamentul propus, după cu urmează: * Capitolul „PRESCRIPŢII ȘI SANCŢIUNI”, în care vor fi reflectate competențele Agenției stabilite prin legislația primară privind emiterea prescripțiilor și de aplicare a sancțiunilor.
* Capitolul „MONITORIZARE”, care **va** cuprinde procedura de desfășurare de către Agenție a activității de monitorizare (supraveghere**)** a aplicăriilegislației din domeniile de competență ale Agenției, conform atribuțiilor acordate prin lege.
* Capitolul „REGISTRUL CONTROALELOR”, care va conține cerințe clare și transparente față modul de ținere de către Agenție a Registrului controalelor.
 |

În rezultatul analizei comparative expuse mai sus, observăm că volumul prevederilor necesare a fi incluse în actul normativ prevăzut în art.10 alin.(3) din *Legea nr.241/2007* este mult prea semnificativ pentru a se exercita doar unele modificări sau completări asupra *Regulamentului nr.09/2008,* astfel se conturează necesitatea elaborării unui regulament în redacție nouă care se propune a fi numit *Regulamentul privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei*

# GRUPURILE DE INTERESE

Impactul actului normativ preconizat va fi resimţit de următoarele părţi interesate:

* furnizorii de reţele şi servicii publice de comunicaţii electronice;
* furnizorii de servicii poștale;
* instituțiile publice, întreprinderile de stat și companiile cu capital de stat (care dispun de infrastructuri apte pentru găzduirea de elemente ale rețelelor de comunicații electronice);
* Statul, Guvernul Republicii Moldova;
* utilizatorii finali de servicii de comunicaţii electronice și poștale.

# COSTURI ŞI BENEFICII ANTICIPATE

**Costuri**

În linii generale costurile adiționale vor fi legate în primul rând de elaborarea şi publicarea documentului propriu zis, dar aceste costuri vor fi acoperite din bugetul ANRCETI.

**Beneficii:**

Implementarea actului normativ propus va aduce următoarele beneficii:

* atingerea obiectivelor trasate în Capitolul II al prezentei AIR;
* creșterea transparenței activității ANRCETI prin stabilirea într-un act normativ unic a unei proceduri clare și complete de efectuare controalelor de către ANRCETI în toate domeniile sale de competență.
* sporirea gradului de respectare de către furnizori a legislației în vigoare care va avea ca rezultat atît asigurarea drepturilor și intereselor economice ale consumatorilor, cît și asigurarea unui mediu concurențial echitabil pentru fiecare furnizor de rețele și servicii de comunicații electronice și poștale și facilitarea în acest sens a dezvoltării pieței interne de comunicații electronice și poștale;
* sporirea gradului de asigurare a securității și integrității rețelelor și serviciilor de comunicații electronice și poștale;
* impact benefic asupra economiei naţionale în ansamblu.

După cum se poate observa, avantajele sunt atât de ordin economic cât şi social şi vor aduce beneficii întregii economii în ansamblu. Cu toate acestea, ele sunt dificil de cuantificat în prealabil.

# EVALUAREA ABORDĂRILOR ALTERNATIVE

În urma definirii problemei şi scopului/obiectivelor au fost identificate 3 opţiuni. În tabelul de mai jos au fost expuse posibilele avantaje şi dezavantaje pentru fiecare opţiune:

* Opţiunea 1 – „A nu face nimic”;
* Opţiunea 2 – „Reglementarea clasică” – elaborarea Metodologiei de calculare a tarifelor maxime pentru exercitarea dreptului de acces pe proprietăţile publice şi/sau de utilizare partajată a infrastructurii fizice;
* Opţiunea 3 –„Co-reglementarea” - în baza altor acte normative şi legislative.

|  |  |  |
| --- | --- | --- |
| **Opţiunea** | **Avantaje** | **Dezavantaje** |
| **1. A nu face nimic** | Nu sunt identificate. | 1. Necorespunderea prevederilor legislaţiei secundare cu prevederile legislaţiei primare;
2. Distorsionarea concurenţei;
3. Ambiguităţi la punerea în aplicare a cadrului legislativ existent.
 |
| **2. Reglementarea clasică – elaborarea regulamentului** | 1. Coerenţa abordărilor în materie de reglementare;
2. Cadrul secundar de reglementare va fi ajustat la actele legislative în vigoare;
3. Promovarea eficienţei şi a concurenţei echitabile pe pieţele de reţele şi servicii de comunicații electronice și poștale;
 | Nu au fost identificate  |
| **3. Co-reglementare în baza altor acte normative şi legislative**  | Nu au fost identificate | 1. Necorespunderea prevederilor legislaţiei secundare cu prevederile legislaţiei primare;
2. Distorsionarea concurenţei;
3. Ambiguităţi la punerea în aplicare a cadrului legislativ existent.
 |

**Opţiunea 1**

Opţiunea 1 nu prevede realizarea din partea statului a unor măsuri şi acţiuni.

ANRCETI consideră nepotrivită această opţiune deoarece art.10 alin.(3) al Legii comunicațiilor electronice nr. 241-XVI din 15 noiembrie 2007 obligă direct ANRCETI (autoritate a statului) să elaboreze și să aprobe regulamentul respectiv, iar acest act normativ de nivel secundar trebuie să fie ajustat la cadrul de reglementare primar.

**Opţiunea 2**

Opţiunea prevede elaborarea *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei*. Iniţiativa dată va asigura o coerenţă a activităţilor în materie de reglementare prin faptul că actul normativ în cauză va fi în concordanţă cu noile dispoziţii legale aplicabile cadrului de reglementare în domeniul comunicaţiilor electronice și poștale. În același timp, au fost identificate o multitudine de avantaje care demonstrează și oportunitatea elaborării regulamentuluimenționat.

**Opţiunea 3**

Această opţiune ar consta în existenţa unor acte normative şi legislative care ar reglementa exhaustiv subiectul analizat.

Potrivit art. 10 alin. (3) din Legea comunicațiilor electronice nr. 241-XVI din 15 noiembrie 2007, procedura de control și alte acțiuni ce țin de aceasta sunt stabilite într-un regulament elaborat și aprobat de ANRCETI și publicat în Monitorul Oficial al Republicii Moldova.

În acest sens, ANRCETI, prin Hotărârea Consiliului de Administraţie nr. 09 din 18 august 2008, a aprobat Regulamentul cu privire la procedura de control în domeniul comunicațiilor electronice, în vigoare până în prezent.

Ulterior a intrat în vigoare Legea privind controlul de stat asupra activității de întreprinzător nr.131 din 8 iunie 2012. Potrivit art.1 alin.(3) al Legii privind controlul de stat asupra activității de întreprinzător nr.131 din 8 iunie 2012, dispozițiile acestei legi se aplică de către ANRCETI în măsura în care nu contravin prevederilor legislației în vigoare privind activitatea de control și supraveghere a ANRCETI în limita domeniilor de activitate ale acesteia.

Prin urmare, în virtutea independenței instituționale a ANRCETI, consfințită în art.8 alin.(2) din Legea comunicațiilor electronice nr.241-XVI din 15 noiembrie 2007, ținând cont de specificul și obiectivele activității de reglementare, inclusiv prin control și supraveghere, a domeniilor încredințate ANRCETI prin lege, legiuitorul a acordat ANRCETI dreptul să-și stabilească independent procedura de control și alte acțiuni ce țin de aceasta, prin elaborarea și aprobarea regulamentului respectiv, în conformitate cu art. 10 alin. (3) din acest act legislativ.

Totodată observăm că, în art.3 alin.(1) din Legea privind accesul pe proprietăți și utilizarea partajată a infrastructurii asociate rețelelor publice de comunicații electronice nr.28 din 10 martie 2016 este prevăzut: „*Prevederile Legii comunicațiilor electronice nr.241-XVI din 15 noiembrie 2007 referitoare la misiunea, funcțiile de bază, atribuțiile principale, drepturile generale și alte aspecte privind organizarea activității ANRCETI se vor aplica, mutatis mutandis, de asemenea în domeniile de activitate care îi sânt încredințate prin prezenta lege”*, iar în art.4 alin.(1) din Legea comunicațiilor poștale nr.36 din 17 martie 2016 este scris că autoritatea de reglementare în domeniul comunicațiilor poștale este ANRCETI, creată în temeiul Legii comunicațiilor electronice nr.241-XVI din 15 noiembrie 2007. De unde concluzionăm că ANRCETI este în drept să aplice proceduri unice cuprinse în actul normativ prevăzut la art. 10 alin. (3) din Legea comunicațiilor electronice nr.241-XVI din 15 noiembrie 2007 atât în domeniul comunicațiilor electronice, cît și în domeniul comunicațiilor poștale și accesului pe proprietăți încredințate prin Legea comunicațiilor poștale nr.36 din 17 martie 2016 și Legea privind accesul pe proprietăți și utilizarea partajată a infrastructurii asociate rețelelor publice de comunicații electronice nr.28 din 10 martie 2016, pe dimensiunea desfășurării controalelor și supravegherii respectării dispozițiilor legale menționate.

Respectiv, opţiunea de co-reglementare nu corespunde necesităților ANRCETI și nu va identifica careva beneficii esenţiale. Astfel, opțiunea dată va avea aceleaşi dezavantaje ca în cazul opţiunii 1 „A nu face nimic”.

# STRATEGIA DE CONSULTANŢĂ

Proiectul Analizei a Impactului de Reglementare (AIR) la proiectul *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei* a fost expus la consultare publică pe pagina oficială a ANRCETI în perioada \_\_\_\_\_\_\_\_\_ – \_\_\_\_\_\_\_\_\_ 2017.

Pe parcursul perioadei de consultare publică, în adresa ANRCETI, au parvenit XX recomandări de la …, care au fost incluse în sinteza recomandărilor. În rezultatul examinării acestora, AA recomandări sunt acceptate, BB - acceptate de principiu cu unele modificări și completări și CC recomandări au fost respinse, aducând argumentele de rigoare. Sinteza recomandărilor este prezentată în anexa la prezenta AIR.

# IMPLEMENTAREA

Aprobarea şi implementarea *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei* este atribuită ANRCETI.

# MONITORIZAREA

Orice acţiune realizată trebuie monitorizată pentru măsurarea eficienţei acesteia.

Monitorizarea implementării *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei* şi evaluarea eficacităţii aplicării acestuia revine ANRCETI.

# CONCLUZII

În urma analizei putem menţiona că opţiunea 2 va oferi cele mai mari avantaje. Astfel, se optează pentru opţiunea 2, care răspunde criteriului de planificare a unei reglementări bune, clare pentru utilizatori.

Prevederile proiectului menţionat vor asigura respectarea prevederilor legale.

# RECOMANDĂRI

Reieşind din cele expuse în prezenta AIR, este recomandată opţiunea 2, elaborarea *Regulamentului privind activitatea de control desfășurată de către Agenţia Naţională pentru Reglementare în Comunicaţii Electronice şi Tehnologia Informaţiei*.

**Șef DMC Ruslan POPESCU**